CELEX: 62017CA0573
Language: da
Date: 2019-06-24 00:00:00
Title: Sag C-573/17: Domstolens dom (Store Afdeling) af 24. juni 2019 — fuldbyrdelse af en europæisk arrestordre udstedt mod Daniel Adam Poplawski (anmodning om præjudiciel afgørelse fra Rechtbank Amsterdam — Nederlandene) (Præjudiciel forelæggelse — retligt samarbejde i straffesager — europæisk arrestordre — rammeafgørelser — ingen direkte virkning — EU-rettens forrang — følger — rammeafgørelse 2002/584/RIA — artikel 4, nr. 6) — rammeafgørelse 2008/909/RIA — artikel 28, stk. 2 — erklæring fra en medlemsstat, der gør det muligt fortsat at anvende de retsakter om overførelse af domfældte, der gjaldt inden den 5. december 2011 — forsinket erklæring — følger)

19.8.2019   
            
            
               DA
            
            
               Den Europæiske Unions Tidende
            
            
               C 280/2
            
         
      Domstolens dom (Store Afdeling) af 24. juni 2019 — fuldbyrdelse af en europæisk arrestordre udstedt mod Daniel Adam Poplawski (anmodning om præjudiciel afgørelse fra Rechtbank Amsterdam — Nederlandene)
      (Sag C-573/17) (1)
      
      (Præjudiciel forelæggelse - retligt samarbejde i straffesager - europæisk arrestordre - rammeafgørelser - ingen direkte virkning - EU-rettens forrang - følger - rammeafgørelse 2002/584/RIA - artikel 4, nr. 6) - rammeafgørelse 2008/909/RIA - artikel 28, stk. 2 - erklæring fra en medlemsstat, der gør det muligt fortsat at anvende de retsakter om overførelse af domfældte, der gjaldt inden den 5. december 2011 - forsinket erklæring - følger)
      (2019/C 280/02)
      Processprog: nederlandsk
      
         Den forelæggende ret
      
      Rechtbank Amsterdam
      
         Part i hovedsagen
      
      Daniel Adam Poplawski
      
         Procesdeltager: Openbaar Ministerie
      
         Konklusion
      
      
                  1)
               
               
                  Artikel 28, stk. 2, i Rådets rammeafgørelse 2008/909/RIA af 27. november 2008 om anvendelse af princippet om gensidig anerkendelse på domme i straffesager om idømmelse af frihedsstraffe eller frihedsberøvende foranstaltninger med henblik på fuldbyrdelse i Den Europæiske Union skal fortolkes således, at en erklæring, der er fremsat af en medlemsstat i henhold til denne bestemmelse efter tidspunktet for rammeafgørelsens vedtagelse, ikke kan have retsvirkninger.
               
            
                  2)
               
               
                  Princippet om EU-rettens forrang skal fortolkes således, at det ikke pålægger en national ret at undlade at anvende en national bestemmelse, der er uforenelig med bestemmelserne i en rammeafgørelse, såsom de i hovedsagen omhandlede rammeafgørelser, hvis retsvirkninger bevares i overensstemmelse med artikel 9 i protokol (nr. 36) om overgangsbestemmelser, der er knyttet som bilag til traktaterne, idet disse bestemmelser ikke har direkte virkning. Medlemsstaternes myndigheder, herunder retterne, har ikke desto mindre pligt til i videst muligt omfang at anlægge en overensstemmende fortolkning af national ret, således at de kan sikre et resultat, som er foreneligt med det formål, der tilstræbes med den pågældende rammeafgørelse.
               
            
         (1)  EUT C 412 af 4.12.2017.